KÄSKKIRI

Tartu	11.06.2025 nr 983

Vastuvõtukomisjoni moodustamine Vastuvõtukatsete korraldamine täiendavaks ajateenijate vastuvõtuks Kaitseväe Akadeemiasse 2025

Vabariigi Valitsuse 21.06.2018 määruse nr 45 „Kaitseväe põhimäärus“ § 24 lg 2 p 5, kaitseministri 01.07.2019 määruse nr 11 „Kaitseväe Akadeemia põhimäärus“ § 6 lg 1, Kaitseväe Akadeemia ülema 15.05.2023 käskkirjaga nr 843 kinnitatud Kaitseväe Akadeemia tasemeõppesse vastuvõtmise ja väljaarvamise tingimuste ja korra p 17, Kaitseväe Akadeemia ülema 12.11.2024 käskkirjaga nr 1858 kinnitatud Kaitseväe Akadeemia tasemeõppe vastuvõtukriteeriumite ning Kaitseväe Akadeemia ülema 24.01.2025 käskkirjaga nr 138 kinnitatud Kaitseväe Akadeemia 2025/2026. õppeaasta vastuvõtueeskirja alusel

1.	Moodustan Kaitseväe Akadeemia (KVA) rakenduskõrgharidusõppesse täiendavaks ajateenijate vastuvõtuks komisjoni koosseisus:
1.1.	õppeosakonna planeerimisjaoskonna ülem (komisjoni esimees);
1.2.	õppurkorpuse ülem (komisjoni aseesimees);
1.3.	Kaitseressursside Ameti (KRA) karjääri osakonna karjääri- ja koolitusbüroo juhataja.

2.	Komisjoni ülesanded:
2.1.	otsustab õppurikandidaatide lubamise vastuvõtukatsetele hiljemalt 01.08.2025;
2.2.	instrueerib hiljemalt 01.08.2025 vestluskomisjonide esimehi kutsesobivusvestluste läbiviimiseks lähtudes kutsesobivusvestluse töölehest (lisa 2);
2.3.	kinnitab vastuvõtukatsed sooritanud kandidaatide pingerea ja katsed positiivsele tulemusele sooritanute nimekirja, lähtudes kehtestatud lävendist.

3.	Õppeosakonna ülesanded:
3.1.	viib läbi vastuvõtukatsed vastavalt vastuvõtukatsete ajakavale (lisa 1);
3.2.	tagab ja valmistab ette vajalikud ruumid katsete toimumise ajaks vastavalt ajakavale;
3.3.	koordineerib vastuvõtuga seotud tegevused kaasatud osapooltega ning korraldab vastuvõttu puudutava infovahetuse Kaitseväe struktuuriüksuste, Kaitseväe Akadeemia allüksuste ning Kaitseressursside Ametiga;
3.4.	tagab vastuvõtukatsete ajakava, kutsesobivusvestluste komisjoni kooseisud KVA Sharepoint-i lehele: KVA vastuvõtu_dokumentatsioon;
3.5.	koostab vastuvõtu- ja vestluskomisjonide tööks vajaliku dokumentatsiooni ning tagab komisjonide töö asjaajamise;
3.6.	tagab vastuvõtukatsete tulemuste fikseerimise ja avalikustamise kooskõlas kehtivate õigusaktidega;
3.7.	korraldab koostöös Kaitseväe struktuuriüksustega kandidaatide teavitamise ajakavast;
3.8.	korraldab vastuvõtukatseid läbiviivale isikkoosseisule transpordi koostöös haldusosakonna tugijaoskonnaga;
3.9.	korraldab vastuvõtukatseid läbiviivale isikkoosseisule läbipääsu vastuvõtukatsete läbiviimise territooriumile.

4.	Haldusosakonna ülesanded:
4.1.	tagab vastuvõtukatsete perioodil (04.08.–08.08.2025) 30 tahvelarvutit testide läbiviimiseks;
4.2.	tagab e-õppe keskkonnas Ilias kandidaatidele ligipääsu vaimse võimekuse testile, vastavalt õppeosakonna poolt esitatud nimekirjadele, lisas 1 katsete toimumise kuupäevadel.

5.	Vastuvõtukomisjon kinnitab 15.08.2025 kandidaatide pingerea.

6.	Vastuvõtukomisjon esitab 22.08.2025 Kaitseväe Akadeemia ülemale ettepaneku lävendi ületanud kandidaatide lubamiseks KVA täienduskursusele „Sissejuhatus erialasse“ läbimiseks.

7.	Vastuvõtukomisjon esitab 15.09.2025 Kaitseväe Akadeemia ülemale ettepaneku „Sissejuhatus erialasse“ edukalt läbinud kandidaatide immatrikuleerimiseks Kaitseväe Akadeemiasse rakenduskõrghariduse õppekavale.

8.	Käskkiri teha teatavaks vastuvõtukomisjoni liikmetele, Kaitseväe Akadeemia õppeosakonnale ja haldusosakonna tugijaoskonnale, diviisile, toetuse väejuhatusele, mereväele, õhuväele, luurekeskusele, küberväejuhatusele, erioperatsioonide väejuhatusele, sõjaväepolitseile ning Kaitseressursside Ametile.

[ allkirjastatud digitaalselt ]

Viktor Kalnitski
Brigaadikindral
Kaitseväe Akadeemia ülem